CELEX: 62007CJ0556
Language: mt
Date: 2009-03-05
Title: Sentenza tal-Qorti tal-Ġustizzja (it-Tielet Awla) tal-5 ta' Marzu 2009. # il-Kummissjoni tal-Komunitajiet Ewropej vs ir-Repubblika Franċiża. # Nuqqas ta’ Stat li jwettaq obbligu - Politika komuni tas-sajd - Regolament (KE) Nru 894/97 - Għeżul tal-mitlaq - Kunċett - Xibka tas-sajd magħrufa bħala ‘tunnara’ - Projbizzjoni tas-sajd ta’ ċerti speċi - Regolament (KEE) Nru 2847/93 u (KE) Nru 2371/2002 - Nuqqas ta’ sistema ta’ kontroll effettiva bil-għan li tiġi osservata din il-projbizzjoni. # Kawża C-556/07.

Sentenza tal-Qorti tal-Ġustizzja (It-Tielet Awla) tal-5 ta’ Marzu 2009 – Il‑Kummissjoni vs Franza
      (Kawża C‑556/07)
      “Nuqqas ta’ Stat li jwettaq obbligu – Politika komuni tas-sajd – Regolament (KE) Nru 894/97 – Għeżul tal-mitlaq – Kunċett – Xibka tas-sajd magħrufa bħala ‘tunnara’ – Projbizzjoni tas-sajd ta’ ċerti speċi – Regolament (KEE) Nru 2847/93 u (KE) Nru 2371/2002 – Nuqqas ta’ sistema ta’ kontroll effettiva bil-għan li tiġi osservata din il-projbizzjoni”
      1.                     Sajd - Konservazzjoni tar-riżorsi tal-baħar - Miżuri tekniċi ta’ konservazzjoni (Regolament tal-Kunsill Nru 894/97, kif emendat
            bir-Regolament Nru 1239/98, Artikolu 11a) (ara l-punti 48-69)
      2.                     Rikors għal nuqqas ta’ twettiq ta’ obbligu - Eżami tal-mertu mill-Qorti tal-Ġustizzja - Sitwazzjoni li għandha tittieħed inkunsiderazzjoni
            - Sitwazzjoni fl-iskadenza tat-terminu stabbilit mill-opinjoni motivata (Artikolu 226 KE) (ara l-punt 76)
      Suġġett
      
         
               Nuqqas ta’ Stat li jwettaq obbligu - Politika komuni tas-sajd - Regolament tal-Kunsill (KEE) Nru 2847/93, tat-12 ta’ Ottubru
                  1993, li jistabbilixxi sistema ta’ kontroll li tapplika għall-politika tas-sajd komuni (ĠU Edizzjoni Speċjali bil-Malti, Kapitolu 4,
                  Vol 2, p. 70) u r-Regolament tal-Kunsill (KE) Nru 2371/2002, tal-20 ta’ Diċembru 2002, dwar il-konservazzjoni u l-isfruttar
                  sostenibbli ta’ riżorsi tas-sajd skont il-Politika Komuni dwar is-Sajd - Approvazzjoni tat-tunnara mill-awtoritajiet nazzjonali
                  minkejja l-projbizzjoni Komunitarja tal-għeżul tal-mitlaq ta’ tul superjuri jew ugwali għal 2.5 km - Nuqqas ta’ sistema ta’
                  kontroll effettiva bil-għan li tiġi osservata din il-projbizzjoni.
               
            Dispożittiv
      1)         Billi naqset milli tikkontrolla, tispezzjoni u tissorvelja b’mod sodisfaċenti l-attività tas-sajd fir-rigward tal-projbizzjoni
         tal-għeżul tal-mitlaq għall-qbid ta’ ċerti speċi u billi ma ħaditx ħsieb li jittieħdu miżuri xierqa kontra l-persuni responsabbli
         għall-ksur tal-leġiżlazzjoni Komunitarja fil-qasam tal-użu tal-għeżul tal-mitlaq, ir-Repubblika Franċiża naqset mill-obbligi
         tagħha taħt l-Artikoli 2 u 31(1) u (2) tar-Regolament tal-Kunsill (KEE) Nru 2847/93, tat-12 ta’ Ottubru 1993, li jistabbilixxi
         sistema ta’ kontroll li tapplika għall-politika tas-sajd komuni, kif emendat bir-Regolament tal-Kunsill (KE) Nru 2846/98,
         tas-17 ta’ Diċembru 1998, kif ukoll taħt l-Artikoli 23(1) u (2), 24 u 25(1) u (2) tar-Regolament tal-Kunsill (KE) Nru 2371/2002,
         tal-20 ta’ Diċembru 2002, dwar il-konservazzjoni u l-isfruttar sostenibbli ta’ riżorsi tas-sajd skont il-Politika Komuni dwar
         is-Sajd.
      
      2)         Ir-Repubblika Franċiża hija kkundannata għall-ispejjeż.